
Παρουσίαση EMPROSS 
Οι επιχειρήσεις και οι οργανισμοί υποφέρουν όχι γιατί δεν μπορούν να λύσουν τα προβλήματα τους αλλά γιατί δεν μπορούν να τα αναγνωρίσουν.

Αν τελικά καταφέρουν να αναγνωρίσουν, θα πρέπει να προβληματιστούν για την δυνατότητα και ικανότητα τους να μετρήσουν την επιχειρησιακή και τεχνοκρατική ωριμότητα τους που απαιτείται για την καλύτερη δυνατή, ρεαλιστική κατανόηση και αντιμετώπιση τους.

Η ευθυγράμμιση και η ισορροπία μεταξύ του ανθρώπινου δυναμικού, της τεχνολογίας, και το επιχειρησιακού οράματος,  εφαρμόζοντας προσαρμόσιμες και μεταλλακτικές μεθόδους και πρακτικές για την ανάπτυξη επιχειρησιακής στρατηγικής που θα διασφαλίσει τους επιχειρησιακούς στόχους, επενδύσεις και πρωτοβουλίες είναι αυτό που κάνουμε στην EMPROSS.
Και το κάνουμε μάλιστα πολύ καλά σε μια προσπάθεια μας να βοηθήσουμε όχι μόνο του οργανισμούς και τις επιχειρήσεις που στοχεύουν σε μια αναπτυξιακή πορεία και στρατηγική, αλλά και για τις επιχειρήσεις και τους οργανισμούς που στοχεύουν σήμερα πια στην επιβίωση τους.
Αντικείμενο της EMPROSS

Η EMPROSS είναι μια μοναδική εταιρία στην Ελλάδα, και από τις ελάχιστες στην παγκόσμια σκηνή που δραστηριοποιείται αποκλειστικά στον τομέα της τεχνοκρατικής ανάπτυξης επιχειρήσεων και οργανισμών, μέσα από την εφαρμογή μοντέλων και τεχνολογιών διαχείρισης έργων και τεχνολογίας λογισμικού που αναπτύσσονται από την ίδια την εταιρία.

Το σύνολο της δύναμης της εταιρίας προέρχεται από την βαθύτατη τεχνογνωσία και καινοτομία της που της επιτρέπουν να πρωτοπορεί δημιουργώντας μοναδικές υπηρεσίες και προϊόντα. Αυτό οφείλεται στο γεγονός πως το σύνολο του προσωπικού της εταιρίας και των συνεργατών της είναι κάτοχοι διδακτορικών διπλωμάτων στην εφαρμοσμένη πληροφορική και διαχείριση έργων.

Η EMPROSS σχεδιάζει και υλοποιεί μοντέλα διαδικασιών για κάθε κατηγορία εταιρίας / οργανισμού πληροφορικής ή μονάδων / τμημάτων πληροφορικής που αναπτύσσουν έργα πληροφορικής (με στόχο την εφαρμογή τους στην εσωτερική ανάπτυξη συστημάτων πληροφορικής) ή για κάθε εταιρία / οργανισμό που διαχειρίζεται έργα πληροφορικής μέσα από τις διαδικασίες της προμήθειας (απόκτησης), της σύμβασης, και της διοίκησης του έργου γενικότερα (με στόχο την αποτελεσματική εφαρμογή και απόδοση του έργου και της όλης επένδυσης).
Κατηγορίες Υπηρεσιών της EMPROSS
Για την υλοποίηση των προαναφερόμενων δραστηριοτήτων η EMPROSS χρησιμοποιεί μία ή και περισσότερες από τις ακόλουθες υπηρεσίες για την υλοποίηση ενός έργου ανάλογα με τον στόχο του.

1. Ανάπτυξη Διαδικαστικών Μοντέλων Διαχείρισης και Υλοποίησης Έργων 

2. Τεχνοκρατική Ανάπτυξη Επιχειρήσεων (Technocratic Enterprise Engineering) 

3. Τεχνικό-οικονομικός Προγραμματισμός Τεχνολογικών Επενδύσεων 

4. Προσαρμοσμένη Διαχείριση Τεχνολογικών Έργων 

5. Προσαρμοσμένη Διαχείριση Τεχνολογικών Επενδύσεων 

6. Εκτιμήσεις Διαδικασιών (Process Assessments) στην ανάπτυξη και διαχείριση τεχνολογικών έργων και επενδύσεων 

7. Τεχνοκρατική Κουλτούρα (Peopleware) 

8. Εκπαίδευση Στελεχών στην Διοικητική Πληροφορική 

9. Διασφάλιση Ποιότητας Τεχνοκρατικής Επιχειρησιακής Ανάπτυξης 

10.Διαχείριση και Αξιοποίηση Ερευνητικών και Επιχειρησιακών Εθνικών και Ευρωπαϊκών Προγραμμάτων.

Το σύνολο των προϊόντων και υπηρεσιών της EMPROSS προέρχεται κυρίως από τη μεθοδολογία Αριάδνη και την προσαρμογή της σε διάφορες κατηγορίες έργων, στόχους έργων, απαιτήσεις πελατών και ταύτιση με τις διεθνή τάσεις και πρακτικές. 

H Μεθοδολογία ΑΡΙΑΔΝΗ
Η Αριάδνη είναι μια τεχνολογία που λειτουργεί αρχικά ως ένα πλαίσιο εργασίας. Τα πλαίσια εργασίας αποτελούν σήμερα την πλέων προσαρμοσμένη πρακτική διαχείρισης τεχνολογικών επενδύσεων καθώς δεν χαρακτηρίζονται από συγκεκριμένες μεθοδολογικές προσεγγίσεις αλλά από ένα σύνολο διαδικαστικών μοντέλων που το κάθε ένα συμβάλει στην ανάπτυξη μιας μεθοδολογικής προσέγγισης για την διαχείριση και διασφάλιση μιας τεχνολογικής επένδυσης ανάλογα με τις ιδιαιτερότητες του έργου, τους τεχνικούς, οργανωτικούς και οικονομικούς περιορισμούς του. 
Η Αριάδνη αποτελείται από σαράντα (40) διαδικαστικά μοντέλα ανάπτυξης και απόκτησης τεχνολογίας όπου το κάθε ένα από αυτά μπορεί να χρησιμοποιεί μέσα από πέντε διαφορετικές εκδόσεις. Συνεπώς ο διαχειριστής μιας επένδυσης έχει … 540 = 9.094.947.017.729.282.379.150.390.625 τρόπους εφαρμογής της ΑΡΙΑΔΝΗ.
Γενικότερα η Αριάδνη είναι μια τεχνολογία που μπορεί να λειτουργήσει σαν αυτόνομη μεθοδολογία διαχείρισης έργων υποστηρίζοντας την διαχείριση της ανάπτυξης ενός έργου πληροφορικής ή μιας τεχνολογικής επένδυσης ή την διαχείριση της απόκτησης ενός έργου ή μιας τεχνολογικής επένδυσης.

H Αριάδνη αποτελείται από δύο διαδικαστικά πλαίσια εργασίας. Ένα για τη διαχείριση της ανάπτυξης τεχνολογίας και ένα για την διαχείριση της απόκτησης τεχνολογίας. Το σύνολο των πλαισίων εργασίας και οι συνδυασμοί των διαδικασιών και των διαδικαστικών στοιχείων που περιέχουν, παρέχουν τη δυνατότητα διαχείρισης κάθε τύπου, μεγέθους, πολυπλοκότητας, τεχνολογίας και κρισιμότητας τεχνολογικής επένδυσης.
Η Αριάδνη σήμερα υποστηρίζεται από >9.000 διαδικασίες, >5.000 έντυπα, >2.000 παραδοτέα, και σύνολο άλλων στοιχείων που δεν υποστηρίζουν μόνο το τι πρέπει να γίνει για να διασφαλιστεί η επιτυχία ενός έργου ή μιας επένδυσης αλλά και το πώς πρέπει να γίνει η διαχείριση μέσα από πρακτικές οδηγίες και βήματα.
Η Αρχέτυπη Αριάδνη
Η επόμενη έκδοση της μεθοδολογίας θα χρησιμοποιήσει την υπάρχουσα υποδομή και θα εξελίξει την τεχνολογία για τη δημιουργία παραγωγικής πληροφορίας από τη διαχείριση έργων πληροφορικής με στόχο να γίνεται η επεξεργασίας της πληροφορίας αυτής σε ένα ανώτερο επίπεδο που θα δημιουργεί τη δυνατότητα χάραξης επιχειρησιακής στρατηγικής. Η χρήση αρχέτυπων μοντέλων είναι αυτό που θα μετατρέψει την όλη μεθοδολογία σε μια ρεαλιστική αλχημεία. 
Η δυνατότητα να ερμηνεύει κανείς τα σημάδια και να προβλέπει σφάλματα αδυναμίας ή και δυνατά σημεία σε ένα έργο, μια ομάδα εργασίας, ένα οργανισμό ή μια κοινωνία είναι αυτό που φέρει τον απόλυτο έλεγχο της μάζας και τον περιορισμό της βλακείας. 
Οι περισσότεροι οργανισμοί αποτυγχάνουν όχι γιατί δεν μπορούν να λύσουν τα προβλήματα τους αλλά γιατί δεν μπορούν να τα αναγνωρίσουν.
Η νέα Αριάδνη που έχει ξεκινήσει να αναπτύσσεται και ενδεχομένως να ολοκληρωθεί στα επόμενα τρία με τέσσερα χρόνια θα έχει ακριβώς αυτή την δυνατότητα, να δημιουργεί δηλαδή, να αξιολογεί και να αξιοποιεί πατέντες (patents) και πρότυπα συμπεριφοράς και γεγονότων σε πολλαπλά επίπεδα και ερμηνείες. Ο προσδιορισμός και η ανάλυση των στερεοτύπων, η κωδικοποίηση των γεγονότων σε πρότυπα (patterns), και η αρχέτυπη ανάλυσή τους είναι η βάση για την δημιουργία αρχέτυπων προτύπων που συνειδητά ή υποσυνείδητα αυτό-δημιουργούνται και αυτό-εκτελούνται μέσα από την εφαρμογή της Αριάδνης.
Ο επόμενος στόχος της Αριάδνης δηλαδή είναι η δυνατότητα της απόλυτης διαχείρισης της γνώσης, που δημιουργεί τον αυτό-εξελισσόμενο μετασχηματισμό ενός οργανισμού, περνώντας μέσα από την ωρίμαση του και την ικανότητα του στη διαχείριση έργων, τεχνολογικών επενδύσεων και τεχνοκρατικής στρατηγικής. Μα απλά λόγια, η νέα Αριάδνη, θα μαθαίνει τον χρήστη της, μέσα από τον τρόπο που την εφαρμόζει, και η ίδια μετά θα τον διορθώνει όταν αυτός θα κινείται σε μια λανθασμένη πορεία.
Μπορείτε να βρείτε σύντομη και λεπτομερής περιγραφή των πρωτοβουλιών της EMPROOSS στην Αγγλική Έκδοση της ιστοσελίδας της. 

Ευχαριστούμε που επισκεφτήκατε την ιστοσελίδα της EMPROSS
Με εκτίμηση,
Δρ. Ευάγγελος Π. Μαρκόπουλος

Διευθύνων Σύμβουλος
EMPROSS Strategic IT Consultants
EMPROSS Strategic IT Consultants
Γραφείο Αθήνας :Κονίτσης 3-5 & Λ. Κηφισίας 88, Μαρούσι, 151 25, Αθήνα

Τηλ: 210-6753-376, Fax: 210-6754-727
e-mail: contact@empross.com
